L 214/28 Službeni list Europske unije 19.7.2014. ODLUKE ODLUKA VIJEĆA 2014/475/ZVSP od 18. srpnja 2014. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 29., budući da: (1) — Vijeće je 17. ožujka 2014. donijelo Odluku 2014/145/ZVSP (). (2) = S obzirom na ozbiljnost stanja u Ukrajini, uvjete za zamrzavanje sredstva i gospodarskih resursa trebalo bi proši- riti na pravne osobe, subjekte ili tijela koji materijalno ili financijski podupiru djelovanja kojima se podrivaju teri- torijalna cjelovitost, suverenitet i neovisnost Ukrajine. (3) — Za provedbu navedenih mjera potrebno je daljnje djelovanje Unije. (4) — Odluku 2014/145/ZVSP trebalo bi stoga na odgovarajući način izmijeniti, DONIJELO JE OVU ODLUKU: Članak 1. Članak 2. stavak 1. Odluke Vijeća 2014/145/ZVSP zamjenjuje se sljedećim: ,1. — Zamrzavaju se sva sredstva i gospodarski resursi koji pripadaju ili su u vlasništvu, u posjedu ili pod nadzorom: — fizičkih osoba odgovornih za aktivno podupiranje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini ili koje ometaju rad međunarodnih organizacija u Ukrajini te fizičkih ili pravnih osoba koje su s njima povezane; — pravnih osoba, subjekata ili tijela koji materijalno ili financijski podupiru djelovanja kojima se podrivaju ili ugro- žavaju teritorijalna cjelovitost, suverenitet i neovisnost Ukrajine; ili — pravnih osoba, subjekata ili tijela na Krimu ili u Sevastopolju na kojima je vlasništvo preneseno protivno ukrajin- skom pravu ili pravnih osoba, subjekata ili tijela koji su imali koristi od takvog prijenosa, koji su uvršteni na popis u Prilogu." Članak 2. Ova Odluka stupa na snagu na dan objave u Službenom listu Europske unije. Sastavljeno u Bruxellesu 18. srpnja 2014. Za Vijeće Predsjednik S. GOZI (!) Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SLL78,17.3.2014., str. 16.).